અહીં ખાસ સમજવા જેવી વાત એ છે કે આ બધું ત્યારે જ શક્ય બન્યું જ્યારે એક ક્ષેત્રમાંથી બીજા ક્ષેત્રમાં અતિ સરળતાથી જઇ શકાય તેવી કેળવણી પ્રથા વેન્ટરને મળી. આપણી અહીંની શિક્ષણ પ્રથામાં આવું જરાય આજે પણ શક્ય નથી. આપણા દેશની ઘોર કમનસીબી એ છે કે આજે આઝાદીના સાઠ વર્ષ પછી પણ આપણે કેવળ ગુલામ મનોદશામાં જીવી રહ્યા છીએ અને આપણા ભયંકર રીતે જડ તથા મૂર્ખ કેળવણીકારો તથા વહીવટી અધિકારીઓએ યુવાનોની અનેક પેઢીઓનો ભોગ લઇ લીધો છે.